Rêberên wergêranê li Taylandê rêxistinên rojnamevanîyê kontrol dikin
Rêberên leşkerî herwisa kombûn û damezirandina partîyên sîyasî jî qedexe kirine.
Rêberên leşkerî yên ku berî du rojan bi wergêraneke bêy xwînê birijînin serokwezîrê Taylandê Taksîn Şînawatra ladabûn kontrolkirina vî welatî zêde dikin bi rêya qedexekirina kombûna partîyên sîyasî, nehêlana damezirandina partîyên nû û sînordar kirina rojnamevanîyê. Leşker roja pêncşemê li ser televîzyona Taylandî gotin ku wan kombûna partîyan bi nîyeta ku aramîyê bidomînin qedexe kirîye. Piştî wergerana desthilatê ya roja sêşemê rêberên leşkerî bi komandarîya General Sondî Bunyaratglîn destûrnameyê fesh kir, qanûna şer îlan kir û kombûnên gelerî qedexe kirin. Sondî got wê ew ji bo du heftîyan serokwezîrîyê bike û piştra cuntaya leşkerî yan jî Civata Guhertinên Birêvebirinê wê sivîlekî bibjêre ku li şûna wî di hikumeteke demî de kar bike. Rêberên leşkerî herwisa soz dane ku wê di nav salekê de hilbijartin bêne kirin. Rêberên wergeranê roja pêncşemê gotin ew dê sînorên nû deynin ser rojnamevanîyê wek nehêlana belav kirina raya giştî. Supinya Klangnarong ku li Taylandê ji bo rêxistineke serbixwe ya bi navê Kampanyaya Guhertinên Medyayê kar dike dibêje lazime leşker rêzê nîşanî azadîya rojnamevanîyê bide, dibêje "Em dixwazin ji rêberên leşkerî re bêjin ku rêzê nîşan din prensîba azadîya rojnamevanîyê û azadîya bîr û bawerîyan û belavkirina agahî û nûçeyan kontrol nekin. Ne dîyar e ku ka sînordarkirina rojnamevanîyê wê bi çi awayî bin." Supinya dibêje eger ew tevî înternetê hemu medyayê kontrol bikin wê ev yek ji welatê wan re tiştekî nebaş be û wê welatê wan berepaşkî bibe, dibêje " Ev tişkekî gelek xirab e û ji me re tu guhertinên sîyasî û demokrasîyê ji binî nayne." Rêberên leşkerî hikumeta Taksîn bi nerêkîyan gunehbar dikin û dibêjin ladana wî ji bo damezirandina aramîyê pêwîst bû. Kêfa Taylandî yên hejar û belengaz ji rêzdar Taksîn re tê lê belê çîna navîn jê nexweş in ku bi dîtina wan ew zordarekî gelek nerêkîyan dike ye û hêzeke zêde bidestve xistîye.